ไฟแนนซ์ทูเดย์
“บ่อยครั้งวิธีที่ดีที่สุดที่จะชนะคือ การลืมที่จะนับแต้ม”
5 มี.ค. 2555

“บ่อยครั้งวิธีที่ดีที่สุดที่จะชนะคือ การลืมที่จะนับแต้ม”
...คลอดออกมาเสียทีสำหรับเบี้ยกองทุนภัยพิบัติที่ พยุงศักดิ์ ชาติสุทธิผล ประธานสภาอุตสาหกรรมแห่งประเทศไทย (ส.อ.ท.) เป็นประธานคณะกรรมการกองทุนอยู่ ถ้าไม่มีอะไรผิดพลาดวันที่ 6 มี.ค.นี้เข้า ครม.แน่นอน เพื่อจะได้ลงนามกับบริษัทประกันทั้ง 66 ราย




ประชาชนทั่วไปจะคิดค่าเบี้ยประกันที่ 0.5% ลดลงจากที่ตั้งไว้เดิม 1% คุ้มครองความเสียหายไม่เกิน 1 แสนบาท
เอสเอ็มอีจะคิดค่าเบี้ยประกัน 1% ลดลงจากเดิม 1.5% คุ้มครองความเสียหาย 30% ของทุนประกันซึ่งไม่เกิน 50 ล้านบาท หรือจ่ายค่าเบี้ยเพียงแสนละ 1 บาทเท่านั้น
รายกลางและรายใหญ่คิดค่าเบี้ยประกันเพียง 1.25% ลดลงจากครั้งก่อนที่กำหนด 2% หรือจ่ายค่าเบี้ยเพียงแสนละ 1,250 บาทเท่านั้น
แมลงหวี่แมลงกระชอน เล่าว่า ในที่ประชุมมีการถกกันหนักก่อนจะสรุปในเรื่องนี้ แต่ประชาชนอย่าดีใจมากไป ครัวเรือนกรณีน้ำท่วมจะพิจารณาจากรอยคราบน้ำในบ้าน น้ำเข้าบ้านรับเงินชดเชย 3 หมื่นบาท
ท่วมสูง 50 ซม.ขึ้นไปได้รับ 5 หมื่นบาท ท่วมสูง 75 ซม.ได้รับ 7.5 หมื่นบาท และท่วมเกิน 1 ม.ขึ้นไปได้รับ 1 แสนบาท
...ก่อนจากวันนี้ขอพาไปดูเรื่องกรรมการหลักประกันสุขภาพแห่งชาติ (บอร์ด สปสช.) ที่ วิทยา บุรณศิริ รมว.สาธารณสุข เป็นประธาน มีการเสนอเปลี่ยนผู้ทรงคุณวุฒิด้านการคลังในบอร์ดชุดนี้มาแล้ว 3 คน คนแรก วิทยา เสนอ โชติศักดิ์ อาสภวิริยะ ประธานกรรมการบริษัท ทีวีไดเร็ค อินโดไชน่า เป็นกรรมการผู้ทรงคุณวุฒิด้านการเงินการคลังในบอร์ด สปสช. แทน วรานุช หงสประภาส ผู้แทนสำนักงบประมาณที่ลาออกกลางคัน แต่ได้รับการคัดค้านอย่างหนัก ก่อนจะเสนอชื่อ วินัย วิทวัสการเวช อดีตอธิบดีกรมสรรพากร และกรมธนารักษ์ แต่โดนหมอชนบทค้านอีก สุดท้าย วิทยา ไปคว้า คณิศ แสงสุพรรณ ผู้อำนวยการสถาบันวิจัยนโยบายเศรษฐกิจการคลังมารับตำแหน่งแทน ของเค้าแรงจิงๆ